મેચના અંતિમ દિવસની પ્રથમ ઓવરના પ્રથમ અને બીજા બોલે સ્ટુઅર્ટ બ્રોડે જીત રાવલ અને કેન વિલિયમસને આઉટ કરી ન્યૂઝીલેન્ડને મોટો ઝટકો આપ્યો હતો. તે પછી ટેલર અને નિકોલ્સ પણ ૧૩-૧૩ રન બનાવી આઉટ થયા હતા જ્યારે વોટલિંગ ૧૯ રન બનાવી શક્યો હતો. સદી તરફ આગળ વધી રહેલો લાથમ પણ ૮૩ રન બનાવી આઉટ થઈ ગયો હતો. ગ્રાન્ડહોમે ૪૫ રન બનાવી ટીમને બચાવવાનો પ્રયાસ કર્યો હતો પરંતુ તે પણ ૪૫ રન બનાવી આઉટ થયો હતો.અહીંથી ઇશ સોઢી અને નીલ વેગનરે મેચને ૩૧.૨ ઓવર સુધી બેટિંગ કરી મેચને ડ્રો કરવામાં સફળતા મેળવી હતી. દિવસની અંતિમ ઓવરના ચોથા બોલે વેગનર આઉટ થયો હતો. આ સમયે ન્યૂઝીલેન્ડનો સ્કોર ૮ વિકેટે ૨૫૬ રન હતો ત્યારે મેચ ડ્રો જાહેર કરાઈ હતી. ન્યૂઝીલેન્ડ તરફથી પ્રથમ દાવમાં છ વિકેટ ઝડપનાર સાઉથીને મેન ઓફ ધ મેચ અને સિરીઝમાં કુલ ૧૫ વિકેટ ઝડપનાર ટ્રેન્ટ બોલ્ટને મેન ઓફ ધ સિરીઝ જાહેર કરાયો હતો.